**ՉԱՐԵՆՑԱՎԱՆԻ Ե. ՉԱՐԵՆՑԻ ԱՆՎԱՆ N 5 ՀԻՄՆԱԿԱՆ ԴՊՐՈՑ**

**ԲԱՑ ԴԱՍԻ ՊԼԱՆ**

**ՈԶՆԻՆ**

**ԴԱՍՎԱՐ՝ Ս. ԵՍԱՅԱՆ**

****

**16.03.2023թ .**

|  |  |  |  |
| --- | --- | --- | --- |
| ***Առարկան՝  Մայրենի*** | | ***Ուսուցիչ՝  Ս. Եսայան*** | |
| ***Դասարանը՝ IIա*** | ***Ուստարի՝ 2022-2023*** | | ***Կիսամյակը՝ II*** |
| ***Թեման՝*** | ***Ոզնին*** | | |
| ***Դասի տիպը՝*** | ***Հաղորդման*** | | |
| ***Դասի նպատակը, խնդիրները*** | ***•Արտահայտիչ ընթերցել բանաստեղծությունը և դատողություններ անել բովանդակության շուրջ։***  ***•Խորացնել նկարի և բանաստեղծության միջոցով պատմություն հյուսելու կարողություն։***  ***•Հասկանալ ստեղծագործության հիմնական ենթատեքստը։***  ***•Արժևորել կարևորը, ուժեղ կողմերը։***  ***•Ամրակայել նախադասության անդամների մասին ունեցած գիտելիքները։***  ***•Կրկնել կոնկրետ և ընդհանուր անունների մասին ունեցած գիտելիքները։*** | | |
| ***Վերջնարդյունքները*** | ***•Կկառավարեն խոսքի և ընթերցանության տեմպը՝ այն համապատասխանեցնելով տեքստի բովանդակությանը։***  ***•Արտահայտիչ և հասկանալով կկարդան բնագիրը։***  ***•Վերաբերմունք կդրսևորեն հերոսի արարքի նկատմամբ։***  ***•Կգնահատեն հերոսի վարքագծի դրդապատճառներն ու խորհուրդ կտան։***  ***•Կիմանան բառերի որոշակի քանակի ուղղագրությունը։*** | | |
| ***Ընդհանրական խաչվող հասկացությունները*** | ***•Իմանալ անհատի ուժեղ կողմերը, գնահատել այն։***  ***•Ոչ մի գնով չկորցնել այն, ինչը կարևոր է, պաշտպանում է։*** | | |
| ***Միջառարկայական կապերը*** | ***Ես և շրջակա աշխարհը, Տեխնոլոգիա*** | | |
| ***Անհրաժեշտ նյութեր, տեխնիկական միջոցներ (ուսումնանյութական ռեսուրսներ)*** | ***Համակարգիչ, պրոյկտոր, էկրան, դասագիրք, կենդանիների կտրտված նկարներ, ընթացիկ աշխատանքների համար պատրաստված նյութեր, ոզնու նկարով պաստառ*** | | |
| ***Դասի փուլերը***  ***Դասի սկիզբ***  ***Հիմնական մաս***  ***Ամփոփում*** | **Դասն սկսել՝ վերհիշելով թեմատիկ խումբը՝ «Մեր բարեկամ կենդանիները», նշել, թե ինչ կենդանիների են հանդիպել նախորդ դասերին, նախորդ դասին։**  **Նշել, որ այսօր իրենք էլ պետք է աշխատեն մրջյունների պես, որ հասնեն արդյունքի։**  **Մի քանի զույգերի բաժանել կենդանիների կտրտված պատկերներ և առաջարկել միավորելով ստանալ կենդանիների պատկերներ։**  **Մյուս աշակերտների հետ քննարկել սահիկի «Ամեն մի կենդանի ինչ-որ կերպ պաշտպանում է իր կյանքը, իր ձագերին, իր որս անելու տարածքը» միտքը։**  **Զույգերով աշխատողները ներկայացնում են, թե ինչ կենդանի ստացան, ինչպես է պաշտպանվում և, կապելով «Ես և շրջակա աշխարհը» առարկայի հետ, ասում են, թե կենդանական որ խմբին է պատկանում։**  **Հանելուկի պատասխանի միջոցով կանխագուշակել նոր դասանյութը։**  **Սահիկների միջոցով տեղեկություններ տալ հեղինակի և ոզնու մասին։**  **Աշխատանք դասագրքով։ Դասանյութին կից նկարի միջոցով կռահել, թե ինչի մասին է տեքստը (Մտագրոհ)։ Նկատել ստեղծագործության չափածո լինելը։**  **Կիրառել «Ուղղորդված ընթերցանություն» մեթոդը և «Զրույց հեղինակի հետ» հնարը։**  **Աշակերտները կկարդան դասանյութը հատվածներով, կմեկնաբանեն կարդացածը, կպատասխանեն հարցերին։ Ընթացքում կկատարվեն բառային և լեզվամտածողական աշխատանքներ։**  **Կատարել ֆիզկուլտդադար։**  **«Ոզնու նկար» հնարի միջոցով կրկնել նախադասության մասին գիտելիքները։**  **Հարցերով ամփոփել, վեր հանել ուսուցողական և դաստիարակչական կողմը։** | | |
| ***Գնահատում/ելքի քարտ*** | ***Պատճառաբանելով կատարել գնահատում։*** | | |
| ***Տնային աշխատանք*** | ***Դասանյութը սովորել արտահայտիչ կարդալ և պատմել, հորինել հանելուկ ոզնու մասի, առ. 5*** | | |